Om gesond te eet, is vir ons almal tot voordeel, maar dis ewe belangrik om nie kos te vermors nie. Ons land en omgewing kan dit nie bekostig nie en dis ook ‘n teken van respek vir jouself, jou medemens en omgewing om net sóveel te gebruik, dat daar vir ander ook iets oorbly en dat jy dit wat jy het, optimaal gebruik – dis nou eers genoeg van dominee Meyer … 🙂
Ek weet daar is baie mense wat nooit enige oorskiet sal eet nie, maar as jy dit goed verpak en bêre en so gou as moontlik gebruik, is daar mos niks fout daarmee nie. As jy boonop ‘n lekker ‘nuwe’ ete daarmee kan voorberei, is dit ideaal. As daar nie genoeg rys na ete gaan oorbly nie, kan jy sommer van die begin af ekstra kook, om vir die volgende dag se kosblikke te gebruik.
GLAD se reeks Zip Seal sakkies is sommer ook handig vir skryfbehoeftes en ander klein items wat ingepak moet word. ‘n Skerpmaker sonder ‘n houertjie vir die skaafsels, werk uitstekend in so ‘n sakkie. Of sit ‘n nat swemkep en brilletjie daarin om nie die res van die sportsak nat te maak nie.